CELEX: 62011CN0255
Language: et
Date: 2011-05-24 00:00:00
Title: Kohtuasi C-255/11: Eelotsusetaotlus, mille on esitanud Amtsgericht Geldern (Saksamaa) 24. mail 2011 — Nadine Büsch ja Björn Siever versus Ryanair Ltd

30.7.2011   
            
            
               ET
            
            
               Euroopa Liidu Teataja
            
            
               C 226/15
            
         Eelotsusetaotlus, mille on esitanud Amtsgericht Geldern (Saksamaa) 24. mail 2011 — Nadine Büsch ja Björn Siever versus Ryanair Ltd
   (Kohtuasi C-255/11)
   2011/C 226/28
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Geldern
   
      Põhikohtuasja pooled
   
   
      Hageja: Nadine Büsch ja Björn Siever
   
      Kostja: Ryanair Ltd
   
      Eelotsuse küsimused
   
   
               1)
            
            
               Kas määruse (EÜ) nr 261/2004 (1) artiklis 7 sätestatud õigus saada hüvitist kujutab endast kahjunõudehagi, mille suhtes kohaldatakse vastavalt Montréali konventsiooni (2) artikli 29 esimesele lausele Montréali konventsioonis kehtestatud vastutuse piirmäärasid, kui kahjunõudehagi tuleb rahuldada lennu pikaajalise hilinemise tõttu?
            
         
               2)
            
            
               Kas määruse (EÜ) nr 261/2004 artiklis 7 sätestatud õigus saada hüvitist kujutab endast nõuet, mis ei ole seotud kahju hüvitamisega Montréali konventsiooni artikli 29 teise lause tähenduses, kui see ületab lennureisijale lennu pikaajalisest hilinemisest tulenenud kahju? Kas see välistab täielikult õiguse saada hüvitist või on lennu hilinemise korral õigus saada hüvitist ainult tegelikult tekkinud kahju ulatuses?
            
         
      (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1).
   
      (2)  Nõukogu 5. aprilli 2001. aasta otsus rahvusvahelise õhuveo nõuete ühtlustamise konventsiooni (Montréali konventsioon) sõlmimise kohta Euroopa Ühenduse poolt (EÜT L 194, lk 38; ELT eriväljaanne 07/05, lk 491).